Akken i d-teffeɣ Tmaziɣt seg timawit ɣer tira, tura ad tnaf tenarna ugar, tekcem ula ɣer wahilen imaynuten n tusna, tadamsa, taywalt d wayen nniḍen, maca xas akka, tufa-d uguren deg umawal ara tessexdem, d ayen yeǧǧan wid yettarun s teqbaylit deg tansa internet (Faysbuk) ad d-awin awalen seg tutlayin nniḍen i asen-d yezzin ama seg taɛrabt, neɣ seg tefransist ayen i wumi nessawal (ireṭṭalen). Am akken daɣen i d- snulfuyen awalen imaynuten, neɣ tikwal ttawin-d tanfaliyin n tutlayin nniḍen s wawal n tutlayt taqbaylit, ayen i d-yeglan s ubeddel i tutlayt tamaziɣt ( taqbaylit).